مملكة البحرين دى دوله مملكه فى اسيا بتتكون من جزيرتين كبار فى الخليج الفارسى ,عاصمتها المنامه. اللغه الرسميه العربى و الانجليزى. على الرغم من صغر حجمها لكن دوله متطوره و لها مكانه تاريخيه مهمه. مملكة البحرين دوله مسالمه و عريقه بتتكون من 33 جزيره اكبرها جزيرة البحرين و نظام الحكم فيها ملكى دستورى و بيحكمها حالياً الملك حمد بن عيسى ال خليفة وعمو الشيخ خليفة بن سلمان هوه رئيس الوزراء من سنة 1968 . المنامه العاصمه و المحرق بتعتبر اكبر مدن البحرين. مع ان البحرين صغيره لكن لعبت ادوار كبيره فى التاريخ و خصوصا فى فترة العصور الوسطى. البحرين موجوده فى مكان استراتيجى ف الخليج الفارسى و سكنها ناس من العصور القديمه. من القرن السادس للقرن التالت قبل الميلاد البحرين كانت تحت حكم الامبراطورية الفارسية من ايام حكم سلالة الاخمينيين. مع ان البحرين صغيره لكن لعبت ادوار كبيره فى التاريخ و خصوصا فى فترة العصور الوسطى. شافت البحرين حركة تطوير ضخمه و نهضه عمرانيه كبيره و اتوصلت فى تمانينات القرن العشرين بالمملكه السعوديه عن طريق كوبرى الملك فهد اللى طوله حوالى 45 كم. و بتعتبر مركز مالى واقتصادى مهم ، و بالاضافه لدخلها من البترول بتعتبر مركز كبير لبنا السفن و انتاج الالمونيوم.